open-index/open-wikipedia-markdown huggingface dataset:
Egne hjem

**Egne hjem** var et samlebegrep på bevegelser i Norge på starten av 1900-tallet med det mål å gi arbeiderklassen egne boliger. Begrepet oppsto i 1902, med utgivelsen av bladet «Egne Hjem*»,* som tok til orde for å følge opp Ebenezer Howards ideer om hagebyens fortrinn. I Sverige hadde man den tilsvarende «Egnahemrörelsen», og det norske tidsskriftet hentet følgelig sitt navn fra nabolandet.

På denne tiden bodde arbeiderne ofte i leiegårder, gjerne i små leiligheter med dårlige sanitære forhold. Egne hjem-prosjekter gikk derfor inn for å bygge hus på 2-3 rom, ofte tomannsboliger med egne hager. Prosjektene var ofte støttet av det offentlige med enten tilskudd eller lån.

Etter andre verdenskrig ble Egne hjem-bevegelsen avløst av boligkooperasjoner som et virkemiddel for sosial boligbygging.

## Oslo og omegn
Det første realiserte Egne hjem-prosjektet lå på Nadderud i Bærum. Det ble satt i gang i 1900 av Typografenes Byggeselskap. Medlemmene selv deltok i byggeprosessen, som tilslutt førte frem til 70-80&nbsp;småhus. Selskapet ble oppløst da bebyggelsen sto ferdig, og medlemmene fikk selv eiendomsretten til husene (dette i motsetning til de senere borettslagene). «Egne hjem» var en stasjon på Kolsåsbanen frem til holdeplassen ble nedlagt i forbindelse med ombyggingen til metrostandard på 2000-tallet.

I Kristiania kom Egne hjem-bevegelsen i gang med Kristiania Egne Hjem i 1908. Dette selskapet sto for utbyggingen av Ekebergkolonien (Arctanderbyen) i Ekebergskrenten, som bestod av 58 treroms leiligheter bygget som tomannsboliger. Kristiania kommune sto delvis for finansieringen av prosjektet, men mye av støtten kom også fra byens øvre sosiale lag. I Ekebergkolonien ble det satt en minimumsgrense for inntekten til beboerne, og med en grense på 1800 kroner i året ble mange arbeidsfolk utestengt. I 1914 ble Kværnerkolonien reist på Kværner, nærmere bestemt på sørsida av Svartdalen. Arctanderbyen er regulert til spesialområde bevaring. Kværnerkolonien står på Byantikvarens bevaringsliste (gule liste).

## Landet for øvrig
Sauda, Odda og Folldal har boligfelt kalt Egne Hjem. I Drammen tegnet byarkitekt Alf Bugge (1887-1973) Øren hageby, basert på den samme tankegangen. Anlegget ble oppført i årene 1920-22. På Rjukan bygde Norsk Hydro et stort antall arbeiderboliger inspirert av Egne Hjem.

## Utlandet
Lignende bevegelser har eksistert i andre nordiske land. Av disse er den svenske Egna hem den mest kjente, som også eksisterer i dag. I dag er Egne Hem fabrikken en av de mest kjente aktørene i bevegelsen. 

## Se også
* Hageby

## Referanser


## Eksterne lenker
* Nettsiden til svenske Egna Hem Fabrikken
* Artikkel om bevegelsen av cand. philol. Øystein Bergkvam - død lenke
* Artikkel i NorgesLexi
Heike Henkel

**Heike Henkel** (født *Heike Redetzky* 5. mai 1964 i Kiel) er en tysk tidligere friidrettsutøver som konkurrerte i høydehopp for både Vest-Tyskland og Tyskland.

Henkel ble verdensmester 1991 i Tokyo med et hopp på 2,05 hele sju centimeter høyere enn Jelena Jelesina som vant sølvmedalje. Hun ble også olympisk mester, hun vant høydehoppfinalen med 2,02 under OL 1992 i Barcelona. Hun satte verdensrekord innendørs 4. februar under tyske mesterskapet i Karlsruhe i 1992 med et hopp på 2,07. Hun var gift med svømmeren Rainer Henkel mellom 1989 og 2001. Hun giftet seg senere med den tidligere OL-deltageren (1992) og ti-kjemperen Paul Meier.

## OL-medaljer
* OL 1992  Barcelona - **gull** i høydehopp

## VM-og EM-medaljer
* VM 1991  Tokyo - **gull** i høydehopp
* EM 1990  Split - **gull** i høydehopp

## Andre meritter
* EM 1994  Finland - 11.-plass i høydehopp

## Referanser


## Eksterne lenker
*
Albin Stenroos

**Albin Stenroos** (egentlig *Oskar Albinus Stenroos*) (1889–1971) var en finsk langdistanseløper.

Under OL 1912 i Stockholm tok Stenroos bronse på  meter, som ble vunnet av landsmannen Hannes Kolehmainen. Han ble også nummer seks i invididuelt terrengløp, og kom på andreplass i lagkonkurransen i terrengløp.

I 1915 satte Stenroos verdensrekord på 30&nbsp;km med tiden 1.48.06,2. Han forbedret rekorden med nesten to minutter i 1924. Fra 1923 innehadde han også rekorden på 20&nbsp;km (1.07.11,2).

Stenroos hadde ikke løpt maratondistansen på 15 år da han bestemte seg for å delta i dette løpet under OL 1924 i Paris. Det endte med at han tok gull, nesten seks minutter foran sølvvinneren, med tiden 2.41.22.

## OL-medaljer
*  1924  Paris -  **Gull** i friidrett, maraton  Finland
*  1912  Stockholm - Sølv i friidrett, terrengløp  Finland
*  1912  Stockholm -  Bronse i friidrett, meter  Finland

## Referanser


## Eksterne lenker
*
Aleksej Alipov

**Aleksej Aleksandrovitsj Alipov** (russisk: Алексей Александрович Алипов, født 1975) er en russisk Trap-skytter.

Han er født i Moskva og begynte å skyte da han var 13, og ble etter hvert trent på det russiske sportsakademiet. Han konkurrerer for den russiske hærens sportsklubb i Moskva og har blitt trent av Oleg Kulakov siden 1998.

Hans største ambisjon var å vinne olympisk gull. Han konkurrerte under Sommer-OL 2000 i Sydney hvor han ble nummer ni, men 15. august 2004 under Sommer-OL 2004 i Athen nådde han målet sitt etter å ha skutt en perfekt finaleomgang med 25 treff slik at han tilsammen hadde 149 av 150 oppnåelige treff. Han slo Italias Giovanni Pellielo som tok sølv og Australias Adam Vella som tok bronsemedaljen. Han tangerte den olympiske rekorden i den innledende skytingen. Under Sommer-OL 2008 i Beijing tok han bronsemedalje i trap etter å ha ledet etter den innledende skytingen. Alipov deltok også under Sommer-OL 2012 i London.

Alipovs gullmedalje var også verd å merke seg fordi det var Russlands først gullmedalje under OL i Athen, og det var gullmedalje nr. 500 i historien for Russland, Sovjetunionen og det forente laget av tidligere sovjetstater som deltok i 1992.

Hobbyene hans er blant annet jakt og fiske.

## Referanser




## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Straumsmo kraftverk

**Straumsmo kraftverk** er et vannkraftverk i Bardu kommune i Troms fylke.

Kraftverket utnytter et fall i Barduelva og har inntaksmagasin i Veslevatnet.  Det hentes også inn vann fra et bekkeinntak i Straumslitverrelva.

Innset, Straumsmo og Bardufoss utnytter alle den magasinkapasiteten som ligger i Altevatnet.

Det er installert to francisturbiner på 85 MW hver, totalt 170 MW. Midlere årsproduksjon er på 678 GWh.

Kraftverket er eid av Statkraft.

## Referanser


## Kilder
* 
* NVE vannkraftdatabase
* Statkraft
Gudesens Conditori

***Gudesens Conditori*** er et norsk livssynsprogram med Egil Svartdahl som gikk på TV 2 fra 1993 til 1995.

Gudesens Conditori var et studiobasert tv-program der Svartdahl inviterte gjester for samtale/intervju om tro, tvil og overbevisning. Studioet var utformet som et tradisjonell norsk konditori med servering av kaffe og bakevarer.

## Referanser
Ioamnet Quintero

**Ioamnet Quintero** (født 8. september 1972 i Havanna) er en cubansk tidligere friidrettsutøver som konkurrerte i høydehopp.

Quintero tok bronse under OL 1992 i Barcelona med høyden 1,97 meter bak Heike Henkel (2,02 meter) og Alina Astafei (2,00 meter). Året etter ble hun verdensmester under VM 1993 i Stuttgart med et hopp på 1,99 meter foran landsmannen Silvia Costa og Sigrid Kirchmann fra Østerrike, begge med høyden 1,97 meter.

## OL-medaljer
* OL 1992  Barcelona - bronse i høydehopp

## VM-medaljer
* VM 1993  Stuttgart - **gull** i høydehopp

## Referanser


## Eksterne lenker
*
George Genereux

**George Patrick Genereux** (født 1. mars 1935, død 10. april 1989) var en kanadisk sportsskytter og lege.

Han var født i Saskatoon, Saskatchewan, og vant gull i Trap under Sommer-OL 1952 i Helsingfors i Finland.

I 1952 ble han tildelt prisen *Lou Marsh Trophy*. Han var innlemmet i *Canadas Sports Hall of Fame*, *Saskatchewan Sports Hall of Fame*, *Saskatoon Sports Hall of Fame*, og *Trapshooting Hall of Fame*.

Han tok en *Bachelor of Arts* ved University of Saskatchewan og studerte medisin ved McGill University.

Genereux døde i Saskatoon i 1989.

## Eksterne lenker
* 
* CBC Archives: Sharpshooter George Genereux grabs gold
* Trapshooting Hall of Fame citation
* George Patrick Genereux at The Canadian Encyclopedia
Dividalen kraftverk

**Dividalen kraftverk** er et vannkraftverk i Målselv kommune i Troms fylke.

Kraftverket utnytter et fall på 289 meter fra reguleringsmagasinet Dødesvatn til dalbunnen i Dividalen. Dødesvatn er oppdemmet og reguleres mellom 413,5 og 380,5 moh.

Det er installert en francisturbin på 26 MW. Midlere årsproduksjon er på 130 GWh.

Kraftverket er eid av Troms Kraft Produksjon.

## Referanser


## Kilder
* 
* NVE vannkraftdatabase
* Troms Kraft
Toril Førland

**Toril Marit Førland** (født 24. april 1954 i Bærum) er en norsk tidligere alpinist. På begynnelsen av 1970-årene var hun blant verdens fremste slalåmkjørere.

Hun tok sine første verdenscuppoeng som 15-åring i mars 1970. Knappe to år senere vant hun gull i storslalåm og sølv i slalåm under junior-VM. I 1972 tok hun VM-bronse i kombinasjonen, som ble arrangert i Sapporo i under OL 1972.

I de to følgende årene hadde hun seks plasseringer blant de ti fremste i verdenscuprenn. Hennes beste resultat var en fjerdeplass i slalåm i Chamonix i januar 1973. Under VM 1974 kom hun på åttendeplass i både slalåm og utfor, og tok en femteplass i kombinasjonsøvelsen. 

I 1972 mottok hun Porsgrunds Porselænsfabriks Ærespris.

## Referanser


## Eksterne lenker
*
Industrimuseum

**Industrimuseer** og **industriarbeidermuseer** er en type museum som dokumenterer industrihistorien og industriarbeidernes historie. 

Noen av disse museene har røtter i eldre bedriftsmuseer eller spesialmuseer, men de fleste oppsto i 1970- og 1980-årene som reaksjon på ensidigheten i museenes dokumentasjon av den fortidige virkelighet.  Industrien og  industriarbeidernes kultur var lite tilgodesett i de da tradisjonelle  folkemuseene og bymuseene som hovedsakelig konsentrerte seg om den gamle bondekulturen og byborgernes kultur. *Alle har krav på en historie*, var et av mottoene for utviklingen mot et stort mangfold i norsk museumsvesen i disse årene.

I løpet av kort tid ble det etablert industriarbeidermuseer i Rjukan, Eydehavn og Odda. På Sunnmøre fikk man et møbelindustrimuseum, i Romsdal et konfeksjonsindustrimuseum, og på Nordmøre klippfiskmuseum.

Bl.a. i England og Danmark finner man tidligere eksempler på industri- og industriarbeidermuseer, f.eks. Arbeidermuseet i København.

## Referanser


## Eksterne lenker
* http://www.industrimuseum.no/
Adamselv kraftverk

**Adamselv Kraftverk** er et vannkraftverk  i Lebesby kommune i Finnmark. Det ble satt i drift i 1973 av Finnmark Energiverk. Kraftverket eies og drives nå av Statkraft

Kraftverket utnytter et fall på 208 meter fra reguleringsmagasinet Store Måsvannet til Landersfjorden. Magasinet er oppdemmet av flere demninger og reguleres mellom 207 og 175 meter over havet. Sieidejávri (Offervannet) og Gahpatjávri er også regulert i forbindelse med verket, og vannene reguleres mellom 213 og 208 moh. Fallet mellom Sieidejávri og Store Måsvannet er utbygd i Offervann kraftverk.

Fra Krokvannet i Adamselvvassdraget overføres vann til Gahpatjávri i Friarfjordelvvassdraget via en 922 meter lang kanal. Muorahisjárvi og Márddašjávri reguleres sammen med Krokvannet. Til Krokvannet overføres også vann fra elvene Važžejohka og Gáissavuolesjohka i vest, via to tunneler og en kort kanal.

Fra Lille Måsvannet i Válljohkas nedbørfelt overføres vann til Store Måsvannet via *Lille Måsevatn pumpe*, som ble satt i drift i 2016. Pumpehøyden er på 34 meter, og installert effekt er 0,68 MW. Pumpeverket er beregnet å gi en økt midlere årsproduksjon i Adamselv kraftverk på 4,3 GWh. I samme utbygging ble to bekker ved Pieralemetjávrrit i Garnvikelvas nedbørfelt tatt inn på driftstunnelen til kraftverket, og gir en produksjonsøkning på 2,1 GWh

Adamselv kraftverk har installert to francisturbiner på totalt 50 MW, og kraftverket har en gjennomsnittlig årsproduksjon på 199 GWh.

## Innovasjon
Utbyggingsprosjektet for Lille Måsvannet var unikt ved at det var det første prosjektet i verden som brukte polyuretan-skum for å stabilisere en vannkraft trykkrørledning. Den patenterte HydroFoamer-teknikken ble utviklet av det nederlandske selskapet Penstock BV, i akademisk samarbeid med NTNU, og erstatter det vanlige grovmasse-materialet som brukes for å stabilisere rørledningen, med et 100 mm lag av sprøytet rigid polyuretan-skum. I tillegg til de standard rørseksjonene, brukte prosjektet også polyuretan-skum for å erstatte betongankre i to 15° svinger. Prosjektet har siden blitt drevet uten feil, med data som viser at forskyvningen av svingene under belastnings-sykluser er mindre enn 0.2 mm i noen akse.

## Referanser




## Kilder
* Masteroppgave fra NTNU 
* 
* NVE vannkraftdatabase
* Polyuretan-skum
* Statkraft
Halvseint

***Halvseint*** var en animert humor-serie for voksne som gikk på NRK1 fra 2007 til 2008. Den kan best beskrives som en parodi på talkshow-sjangeren der animasjoner av norske kjendiser ble flittig brukt. Serien ble omstridt på grunn av sine seksuelle skildringer og innklaget til Kringkastingsrådet.

Hovedkarakterene i programmet er  Kaptein Felix (Rune Nilson) og reporteren Amy (Ingrid Gjessing Linhave). 

## Bak serien
*Halvseint* var den første fullanimerte serien som NRK produserer selv. Ideen bak programmet kom fra Barbara Jahn, Mattis Folkestad (hovedanimatør) og Marius Hoel.

Animatørene bak Halvseint var Øyvind Tangseth, Siv Nordsveen, Pil Cappelen Smith, Kristoffer Drageset, Espen Alme Ellingsen og Siren Halvorsen.

Manusforfattere var blant annet de medvirkende selv, Rune Nilson, Ingrid Gjessing Linhave, Vidar Magnussen og flere andre, blant annet Lasse Nederhoed. Håkon Noodt fungerte som mentor og manusredaktør.

## Klage til Kringkastingsrådet
I april 2008 ble det sendt inn en klage til Kringkastingsrådet på grunn av serien. Bakgrunnen for klagen var en episode fra 2008 der det i et innslag ble vist detaljert skildring av en samleiescene. En ung gutt blir tatt med på foreldrenes soverom for å se hvordan man har sex, og ifølge klagen overlot den ikke mye til fantasien, men viste kjønnsorgan i bevegelse med barn til stede. Klagen ble imidlertid ikke tatt til etterretning.

## Referanser


## Eksterne lenker
* 
*  Halvseints offisielle nettsider
Arbeidersamfunn

**Arbeidersamfunn** (også kjent som **arbeiderforeninger**) var i foreninger som på midten av 1800-tallet ble dannet av krefter utenfor arbeiderklassen i Norge. Disse fungerte som alternativer til de mer radikale og politiserte arbeiderorganisasjoner slik som de som ble dannet av Marcus Thrane.

Det første arbeidersamfunn var ble stiftet var Samfundet på Enerhaugen i 1850, på initiativ av pastor Honoratus Halling. Det mest kjente arbeidersamfunnet, Christiania Arbeidersamfund, ble stiftet i 1864 etter initiativ fra Eilert Sundt.

Arbeidersamfunnene var opprinnelig ikke politiske organisasjoner, men hadde heller fokus på samarbeid mellom borgerskapet og arbeiderklassen. Andre viktige momenter var dannelse og folkeopplysning, samt til en viss grad religion.

De forenede Norske Arbeidersamfund ble dannet i 1884, med utgangspunkt i en arbeidskamp og streik ved Akers mekaniske verksted, som resulterte i en lønnsnedgang for de ansatte. Samfundet gav ut avisa Arbeideren fram til 1890, og fra 1894 til 1917.

Dette forbundet ble politisk sett knyttet mot partiet Venstre, selv om det ikke fantes formelle bånd. Halvparten av de norske arbeidersamfunnene valgte imidlertid å stå utenfor De forenede Norske Arbeidersamfund.

Den filantropiske arbeiderbevegelsen mistet fotfeste utover på 1870-tallet. Dette førte blant annet til at man ikke lenger greide å holde mange av arbeidersamfunnene fra å jobbe med politikk. 

Parlamentarisme ble innført i Norge fra 1884, og de politiske partiene slik vi kjenner dem, ble stiftet. Først Venstre og Høyre i 1884. Den socialdemokratiske Forening i Kristiania tok til orde for at også arbeiderklassen trengte sitt eget politiske parti. I 1887 ble Det norske Arbeiderparti stiftet, og utover på 1890-tallet valgte flere arbeidersamfunn å tre inn i dette nye partiet. Viktigst var at Christiania Arbeidersamfunn meldte seg ut av De forenede Norske Arbeidersamfund, og inn i Arbeiderpartiet. Disse fikk status som regulære partiforeninger innenfor partiet.

Flukten fra De forenede Norske Arbeidersamfund til Arbeiderpartiet gjorde at førstnevnte organisasjon mistet mye innflytelse. De borgerlige svarte med å stifte nye, politisk uavhengige arbeidersamfunn. Fra 1897 gikk 17 av disse inn i Norges Borgerlige Arbeiderorganisasjon. Disse hadde i vedtektene at de «bygger på den bestående samfunnsorden og en fredelig ordning av tvistemål mellom arbeider og arbeidsgiver». Bladet *Den borgerlige Arbeider* ble ugitt av Norges Borgerlige Arbeiderorganisasjon i perioden 1915 til 1940.

## Referanser


## Litteratur
*Arbeidernes leksikon. Arbeidermagasinets forlag. Oslo 1932. Oppslagsord: Arbeidersamfund, De forenede norske.

## Se også
*Arbeiderdemokratene

## Eksterne lenker
* Artikkel i NorgesLexi
Hermon forlag

**Hermon Forlag** er et kristent forlag som utgir bibler, andaktsbøker, barnebøker, romaner, biografier og gavebøker.

Forlaget ble grunnlagt i 1983 av ekteparet Heidi Lysåker Andersen og Svein Andersen i Sudndalen i Hallingdal. Den første boken som ble utgitt, var *Aldri for gammel for Gud* samt tre barnebøker om Jesus. Fra sitt hjem drev de forlaget som familiebedrift. Alt året etter, i 1984, ble boken *Aldri for gammel* en bestselger, og den ble etterfulgt av *Når dine penger blir verdiløse*. Bedriften vokste raskt, og de måtte leie lagerplass hos Hermon høyfjellshotell.

I 1997 flyttet Hermon Forlag til Kjeller utenfor Oslo. Forlaget fortsatte å vokse i årene som gikk, gjennom en stadig bredere utgivelsesprofil og gjennom oppkjøp av andre forlag. Hermon Forlag har økt omsetningen 170 ganger fra 1983 (tall fra 2011). Målt i både omsetning og antall utgivelser har forlaget siden 2007 vært rangert som det største av de forlagene i Norge som har en kristen profil.

Forlaget står gjennom datterforlaget *Bibelforlaget* bak den norske bibeloversettelsen Bibelen Guds Ord. De står også bak imprint-forlaget Genesis.

## Eksterne lenker
* hermon.no: Hermon forlag
* hermon.no: Om forlaget
Ørkenhubro

**Ørkenhubro** (*Bubo ascalaphus*) er en rovfugl i slekten *[[Bubo]]* og inngår i gruppen ørneugler (Bubonini) i uglefamilien (Strigidae). Arten finnes i spredte populasjoner fra vest gjennom Nord-Afrika og Den arabiske halvøy til Syria og Irak i Midtøsten. To underarter anerkjennes. Arten er livskraftig ifølge BirdLife International.

## Biologi
Ørkenhubro blir omkring 45–50 cm lang. Hannen veier rundt , mens hunnen er større og veier rundt .

Ansiktsskiven er lys rødgul-rødbrun med mørkere kant. Hode og hals er rødgul med mørkebrune striper. Oversiden er rødgul med svarte striper og flekker, med sandfarget marmorering. Flygefjærene er mindre tydelig båndet. Arten har en iøynefallende hvit halsflekk, sandfarget-rødbrun underside, et bryst med brede svarte striper, og underbryst til buk med svært fine bølgemønstre. Undervingene er nesten hvite. Tarsen er fullt fjæret. Iris er gul til dyp oransje, vokshuden er grålig, nebbet svart, og klørne svartbrun med mørkere tupper. Rasen *desertorum* er noe mindre og lysere, mer sandfarget, med svært blek underside. Ungfuglen er mer båndet enn flekket på oversiden og brystet, øretufsene ikke fullt utviklet.

Ørkenhubro skiller seg fra den nært beslektede hubroen (*B. bubo*) ved mindre størrelse (cirka 20 % mindre), kortere øretufser, lysere utseende, mindre stripet og mer marmorert; og fra kopjehubroen (*B. capensis*) ved lysere og mindre variert fjærdrakt.

Habitatet består av steinete ørkenåser, fjell og wadier med kløfter og stup, samt åpen ørken med steinete utstikkere, som strekker seg sørover inn i tørr savanne, opp til . Den hviler om dagen i bergsprekker eller revner, av og til i trær, dersom det finnes. Dietten består av små pattedyr, spesielt smågnagere. Ørkenmus (*Gerbillus*) er et foretrukket byttedyr, men den jakter også fugler, amfibier (sjelden), reptiler og ulike virvelløse dyr.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien 
*** Striginae, (egentlige ugler)
**** Bubonini, (ørneugler)
***** *[[hubroer|Bubo]]*, hubroer
****** *B. scandiacus*, snøugle
****** *B. virginianus*, amerikahubro
****** *B. magellanicus*, chilehubro
****** *B. bengalensis*, bengalhubro
****** *B. cinerascens*, sahelhubro
****** *B. africanus*, flekkhubro
****** *B. milesi*, wadihubro
****** *B. capensis*, kopjehubro
****** *B. ascalaphus*, ørkenhubro
******* *B. a. ascalaphus*, nominatformen er utbredt i Nordvest-Afrika og fra Nord-Egypt til Irak
******* *B. a. desertorum*, utbredt fra Sahara til Mauritania, Niger, Etiopia, Arabia og Sør-Irak
****** *B. bubo*, hubro
***** *[[Scotopelia]]*, (flodugler)
***** *[[Ketupa]]*, (fiskeugler)

## Referanser




## Eksterne lenker
*
Ratifisering

**Ratifisering** kommer fra latin av *ratus* fastsatt, gyldig og *facere* gjøre og viser til den handlingen et styringsorgan eller myndighet gjør når den godkjenner eller stadfester en avtale eller traktat mellom to parter som endelig og bindende.

Et resultat, eller en rekord kan også være gjenstand for en *ratifisering*, der en overordnet organisasjon har autoritet til å vurdere resultatet og de forholdene den ble oppnådd under. En slik ratifisering vil gjøre resultatet eller rekorden offisielt anerkjent.

## Ratifikasjon av traktater

### Norge

I Norge er det bestemt at det er Kongen som ratifiserer traktater.

## Referanser


## Kilder
*
Skytteansk professorat

**Skytteansk professorat** (svensk:*Skytteanska professuren i statskunskap och vältalighet*) er et professorat innen retorikk og statskunnskap, men ble opprinnelig opprettet innen retorikk og politikk. Professoratet ble opprettet ved Uppsala universitet av Johan Skytte 1622, og er trolig det eldste professoratet innen statskunnskap i verden.

Til underhold av innehaveren av professoratet, gav Johan Skytte bort gårder han var innehaver av, blant annet en sentralt beliggende eiendom som siden ble kalt Skytteanum. Før holdte universitetet samtlige professorer med bosted, Skytteanum er den eneste eiendommen som fortsatt blir brukt til dette formålet.

Professoratets innehaver, som av Gustav II Adolf er sikret full likestilling med de andre professorene, skal ifølge innstiftelsesbrevet bare ansettes av Skytte og hans arvinger på *svärdssiden* (dvs herresiden), og, hvis slekten dør ut på herresiden, av døtrenes mannlige avkom, sålenge de er adelige. Patronatet gikk fra Skyttes sønn til Skyttes dattersønn grev Göran Göransson Gyllenstierna, og tilkommer for tiden hovedmann i slekten Mörner af Morlanda. Patronus underretter nå sitt valg av ny professor skytteanus til universitetskonsistoriumet, som bekrefter valget dersom de godtar patronus' valg.

## Fullstendig liste over skytteanske professorer
#1624–1627 – Johannes Simonius
#1628–1630 (stedsfortredende), 1630–1642 – Johannes Loccenius
#1642–1647 – Johann Freinsheim
#1647–1679 – Johannes Schefferus
#1682–1697 – Elias Obrecht
#1698–1716 – Johan Upmarck Rosenadler
#1717–1738 – Johan Hermansson
#1738–1780 – Johan Ihre
#1781–1787 – Jakob Axelsson Lindblom
#1787–1803 – Jakob Frederik Neikter
#1805–1838 – Olof Kolmodin d.y.
#1839–1841 – Carl Thomas Järta
#1843–1861 – Olof Wingqvist
#1862–1882 – Wilhelm Erik Svedelius
#1882–1900 – Oscar Alin 
#1901–1916 – Simon Boëthius
#1916–1922 – Rudolf Kjellén
#*1922–1923 (stedsfortredende) – Georg Andrén
#1923–1947 – Axel Brusewitz
#1947–1972 – Carl-Arvid Hessler 
#1972–2008 – Leif Lewin
#2008-d.d. – Li Bennich-Björkman

## Kilder
Deler av denne artikkelen er bearbeidet tekst fra Nordisk familjebok, utgitt 1904-1926.
Bomuldsfabriken Kunsthall

**Bomuldsfabriken Kunsthall** er et kunstgalleri i Arendal, øst i Agder fylke. Galleriet ble åpnet i 1994, og er i dag en anerkjent kunstinstitusjon.

Bomuldsfabriken Kunsthall holder til i en gammel industribygning som ligger nær ved Torbjørnsbu gruver. Bygningen rommet opprinnelig et bomullsveveri fra slutten av 1800-tallet. I 1990 sto lokalene ledige og det lokalhistoriske miljøet i Arendal lette etter et formål bygningen kunne anvendes til. I 1992 kjøpte Arendal kommune bygningen. I 1994 ble bygningen rehabilitert for å brukes som kunstgalleri.  

Harald Solberg ble ansatt i 1997 som daglig leder og utviklet blant annet prosjektet "Kunstarena Torbjørnsbu gruver" hvor det store dagbruddet jernmalmgruven rett bak den gamle industribygningen ble tatt i bruk som bakgrunn for skulpturer i materialer tilknyttet gruvene. Gruvene kan oppleves via en 120 meter lang gangbro i stål, utgangen til denne er fra byggets 3. etasje, 11 meter over bakken.    

Bomuldsfabriken har en samling av moderne norsk kunst, blant ennet arbeider av Leonard Rickhard og Bård Breivik.

Kunsthistoriker og billedkunstner Tone Lyngstad Nyaas var daglig leder i perioden 2020-2023. Fra 2024 er det Kari Skippervold som er daglig leder for Bomuldsfabriken Kunsthall. 

## Referanser


## Se også
*Formidlingssenter

## Eksterne lenker
* Bomuldsfabrikens nettsted
Tett på

***Tett på*** var en musikalsk portrettserie med Tore Strømøy som gikk på NRK fra 1993 til 1995. Programserien bestod av humørfylte portretter av kjente norske artister. Det var flere musikalske innslag. Programmet gikk på fredager.

Premieren ble sett av 1,33 millioner.

## Artister

## Referanser


## Eksterne lenker
*Programmet på NRK Nett-TV
Marianne Borgen

**Marianne Borgen** (født 1951) er en norsk politiker (SV). Hun var 
ordfører i Oslo fra 2015 til 2023.

Borgen er utdannet cand.sociol. med embetseksamen i sosiologi fra Universitetet i Oslo i 1979. Borgen har permisjon fra stilling i Redd Barna. Hun har tidligere vært blant annet avdelingssjef for Sosial- og familieavdelingen ved Fylkesmannen i Oslo og Akershus, konsulent i Kommunal- og arbeidsdepartementet og faglig leder ved Barneombudets kontor.

Borgen satt i Oslo bystyre fra 1979 til 1983, og deretter fra 1995. Borgen satt under sin siste periode som bystyrerepresentant i Kultur- og utdanningskomiteen, og hadde i sine tidligere perioder sittet i Finanskomiteen, Helse- og sosialkomiteen samt ledet Samferdsels- og miljøkomiteen. Borgen var SVs ordførerkandidat ved kommunevalgene i 2007, 2011 og 2015. Hun fikk vervet som ordfører etter venstresidens valgseier i 2015, og satt fram til 2023 da hun ble erstattet av Høyres Anne Lindboe.

Borgen er født og oppvokst i Groruddalen og bor i dag på Østensjø. Hun er søster til journalist Erling Borgen. Hun er gift med Lars B. Kristofersen og har tre barn.

## Annet
I hennes første periode som bystyrerepresentant vakte det oppsikt da hun ammet sine barn i bystyresalen.

## Utmerkelser
Borgen ble i 2017 utnevnt til storridder av Den islandske falkeorden i forbindelse med at Islands president var på statsbesøk i Norge.
 
## Referanser




## Litteratur
* 

## Eksterne lenker
* 
* 
*
Årvoll skole

**Årvoll skole** er en 1&ndash;10 skole (barne- og ungdomsskole) på Årvoll i bydel Bjerke i Oslo. 

Skolen åpnet 18. august 1955, tegnet av arkitekt Georg Greve. Skolen ble reist i sammenheng med den store utbyggingen på Årvoll på begynnelsen av 1950-tallet. Arealet ble frigitt av Årlovv gård. USBL bygde i løpet av 5 år ca. 1200 leiligheter på Årvoll, og behovet for ny skole kom samtidig. Skolen ligger tett ved borettslaget Årvoll Vest som var innflyttingsklart 1954.  Den ligger på nordsiden av Trondheimsveien i tilknytning til Årvoll kunstgress.

Skolens ungdomstrinn får elever fra Tonsenhagen 1&ndash;7 skole og Løren skole i tillegg til egne elever. På ungdomstrinnene er det fire forskjellige "Temaer" man kan velge mellom, og man har rundt 4 skoletimer i uka til disposisjon for disse valgene. Disse går under "A"-klassene (*Idrett*), "B"-klassene (*Unge entreprenører*, tidligere *Bedrift*), "C"-klassene (*Kreativ kommunikasjon*, tidligere *Media og drama*) og "D"-klassene (*Forskere*).

Skolen ble utvidet med en midlertidig paviljong 1962 og en ny midlertidig paviljong 2004. De to paviljongene ble avløst av et nybygg 2014. Skolen hadde sine høyeste elevtall rundt 1960, med 1370 elever. Skoleåret 2023/24 var skolen blant byens største grunnskoler med 804 elever. Dokumentarserien «Lærerne» på NRK høsten 2009 var tatt opp på skolen.

## Årvoll Skoles Musikkorps
Årvoll Skoles Musikkorps ble stiftet 11. juni 1957. Jenter kom med fra 1970.

## Rektorer
* 2023–: Kelley Wilson
* 2011–2023: Audun Aardal (fra Jordal skole)
* 2010–2011: Gry Sjødin Neander (til Rødtvet skole)
* 2006–2010: Karsten Lorentzen (til Sollerudstranda skole)
* 1988–2006: Berit Broch 

## Se også
* Årvoll skoles musikkorps

## Eksterne lenker
* 
* Årvoll skoles musikkorps hjemmeside
* Siste dag som rektor på Årvoll skole
Aden

**Aden** er en havneby i Jemen. På dette stedet var det bosetting fra en gang mellom 400- og 600-tallet f.Kr. Byen har to deler: Havnebyen (*Little Aden*), som er den moderne byen, og *Madinat ash-Sha'b*, som er gamlebyen og der regjeringsbygningene befant seg. Forstedene *Khormaksar* og *Sheikh Othman* ligger nord for gamlebyen, og mellom dem ligger Adens internasjonale flyplass. Aden var hovedstad i Syd-Jemen. Etter at (Nord-)Jemen og Sydjemen ble forent, har Aden blitt en tollfri sone.

## Historie
Aden har vært et handelssenter siden antikken. I middelalderen var Aden omslagsplass for hele Den arabiske halvøys handel samt omskipningshavn for det sørlige Asias og det østre Afrikas naturalia og Europas fabrikkvarer. Etter oppdagelsen av sjøveien om Kapp det gode håp begynte Aden å tape sin store betydning, og i 1839 hadde denne verdenshandelens by sunket ned til en fattig by, som samme år ved en traktat ble avstått til Det britiske ostindiske kompani. Britene måtte imidlertid de påfølgende årene ta til våpenmakt for å ta området i besittelse. Det området som britene tok i besittelse innskrenket seg til den lille vulkanske halvøyen. På østre nes på halvøyen ligger byen Aden (54 km²). I 1868 kjøpte britene halvøya vest for, Djebel Hasan eller Little Aden (39 km²), av sultanen av Lahej, og i 1882 en smal kyststrekning som forener de to halvøyene (88 km²).

Under første verdenskrig forekom gjentatte stridigheter mellom osmaner og briter i området rundt Aden. I juli 1915 ble en liten engelsk styrke slått ved Lahej, nord for Aden. I 1916 ble osmanene beseiret ved Subar, like sør for Lahej, og den 11. desember 1918 kapitulerte de osmanske styrkene i området.

Byen ble senere styrt fra Bombay frem til 1937, da Aden ble kronkoloni. Aden ble sammen med det blivende Sør-Jemen en selvstendig stat i 1967 og var landets hovedstad. Etter at [Nord-]Jemen og Sør-Jemen ble forent i 1990, er Aden blitt en tollfri sone.

## Referanser


## Eksterne lenker
*
Morten W. Gjul

**Morten Walseth Gjul** (født 1973) er en norsk autodidakt billedkunstner og utdannet pedagog.  Han er medlem av NBK, Norske Billedkunstnere og har akvarell som hovedfelt. Siden 2015 har han bodd og virket i Bergen, i Vestland fylke. Han er nå en del av kunstnergruppen Habitat Artspace og har sitt studio ved Gyldenpris Kunsthall. Gjul er samboer med billedkunstner / kunsthåndverker Trude Berg.

Gjul er født og oppvokst på Gyl i Tingvoll kommune. Han har sin pedagogiske utdanning fra Lærerutdanningen ved Nord Universitet på Levanger i 1998. Den kunstfaglige praksisen startet via kurs og senere samarbeid med noen av Nordens fremste akvarellister; Arne Isacsson , Lars Holm, Peder Mauseth og Morten Paulsen  Midt-Nordisk Kunstfestival på Inderøya hadde en viktig rolle i utviklingen av Gjuls kunstnerskap. Først som kursdeltaker og senere som mangeårig instruktør. På Inderøya var han også medlem av kunstnergruppen PEERS Venner. 

Gjuls kunstpraksis tilhører den moderne nordiske akvarelltradisjonen. Han har hatt et stort antall separatutstillinger rundt om i Norge og har siden 2001 vært en ettertraktet kursholder innen akvarell-teknikken i inn- og utland. Både for kunstforeninger, kunstnerfellesskap og utdanningsinstitusjoner som University of Uleåborg, (Finland) Sønderjyllands Kunstskole (Danmark), Nordiska Akvarellmuseet og Gärleborg Skolan (Sverige) Korpulfstadir/KIM (Island) Nord Universitet og flere folkehøgskoler og folkeuniversitet.

Gjul har mottatt både stipender og utmerkelser for sitt arbeid, bl.a. Tæl-stipendet (årstall) og Kunstnerstipend (MNK 2004) fra Sparebank1, Publikumsprisen under MNK si festivalutstilling 2005 og Festivalprisen for Lovende akvarellist av Professor Arne Isacsson under MNK 2003. Gjul har gjennom Nordiska Akvarellsellskapet vært juryert / invitert representant for Norge under Biennaler både i Italia, Serbia, Danmark, Island og Mexico..

Gjul skriver selv dette om sin praksis: "*Jeg synes livet kan være overveldende. Å male landskap, eller rettere sagt erindringer om landskap, er for meg et forsøk på å skape en balanse i det hele. Min barndom og oppvekst var preget av nærhet til naturen og har påvirket mitt valg av uttrykksform. Jeg forsøker å formidle hengivenhet og begeistring, men også angst, utilstrekkelighet og ensomhet i møte med de uforutsigbare naturkreftene. Viktigere enn gjengivelsen av landskapet blir derfor trærne, himmelen og havet symboler på livet selv..."* 

Nordisk lys, forlatte hus, gold natur og vage spor etter mennesker i naturen har preger hans billedverden. 

Siden 2005 har Gjul vært medlem av kunstnergruppen Vannkraft sammen med Mosjø-kunstnerne Stig-Ove Sivertsen og Per Vikan. Sommeren 2008 arrangerte de "Nordens største akvarell-*workshop"* i Mosjøen under Galleria kunstfestival. 

## Referanser
Bård Folke Fredriksen

**Bård Folke Fredriksen** (født 1967) er en norsk samfunnsaktør og tidligere politiker for Høyre. Han er administrerende direktør i Norske Boligbyggelags Landsforbund (NBBL). Han har tidligere vært byråd i Oslo, statssekretær i Kulturdepartementet og har ledet politisk avdeling for Høyres stortingsgruppe.

## Bakgrunn og utdanning
Han vokste opp på Nordberg og Tåsen i Oslo, og har senere vært bosatt på Torshov, Grefsen og Kjelsås. Han har studiekompetanse fra Berg videregående skole fra 1986 og bachelorgrad i offentlig rett og statsvitenskap, med spesialfag i arbeidsrett, fra Universitetet i Oslo fra 1996. Han arbeidet med salg og markedsføring i Teknisk Presse AS, som utgir fagbladet *Ingeniørnytt*, 1988–1990 og som organisasjonssekretær i Aksjonærforeningen i Norge.

## Politisk arbeid
Fredriksen begynte sitt politiske arbeid i Norges Gymnasiastsamband og Berg Unge Høyre da han var elev på videregående skole. Han var leder i Oslo Unge Høyre 1990–1991, leder i Sagene-Torshov Høyre, leder i kommunens 17. mai-komité i 1994 og ansatt som politisk sekretær i Unge Høyres Landsforbund tidlig i 1990-årene.

Fra 1992 var Fredriksen medlem av Oslo bystyre. Han var medlem av kultur og utdanningskomiteen i bystyret 1992–1995, nestleder i bystyregruppen 1995–1999 og leder i finanskomiteen 1995–1999. Som 3. vararepresentant til Stortinget 1993–1997 møtte han i fire dager. Fredriksen var byråd for kultur og utdanning 1999–2000 og byråd for eldre og bydelene 2000–2001. I 2001 gikk han tilbake til bystyret som Høyres gruppeleder og leder i finanskomiteen. Fredriksen ledet Oslo Høyres programkomité foran valget i 2003. Han var byråd for byutvikling fra 2009 til 2015 i byrådet Røsland. Han var statssekretær for daværende kulturminister Linda Hofstad Helleland i regjeringen Solberg fra januar 2016 til januar 2018. Fra 2018 ledet Fredriksen politisk avdeling i Høyres sekretariat på Stortinget. 

I januar 2020 gikk Fredriksen ut av politikken og over i rollen som administrerende direktør for Norske Boligbyggelags Landsforbund (NBBL). Her har han markert seg som en talsperson for en mer aktiv boligpolitikk for den norske eierlinja, og for en rettferdig og bærekraftig energipolitikk. Blant annet var han i regjeringsoppnevnt medlem i Energikommisjonen og var en viktig pådriver for at også borettslag og sameier skulle inkluderes i strømstøtte-ordningen til Ap/Sp-regjeringen i 2022. 

## Referanser


## Eksterne lenker
* 
* 
*
Fredrik I av Baden

**Fredrik I** (født **Frederick Wilhelm Ludwig** 9. september 1826 i Karlsruhe, død 28. september 1907 på slottet Mainau) var storhertug av Baden fra 1856 til 1907.

Fredrik var sønn av Leopold av Baden og Sofia Vilhelmina av Wasa, som var datter av kong Gustav IV Adolf av Sverige.

Da hans eldre bror, Ludvig II, var uhelbredelig syk, ble Fredrik I regent *ad interim* i Baden etter sin fars død i 1852. Fra 1856 var han storhertug av Baden. Han ble regnet for å være en liberal tilhenger av konstitusjonelt monarki. Under hans styre ble viktige og retningsvisende reformer gjennomført, blant annet muligheten for borgerlig ekteskap. 

I 1856 giftet han seg med Louise av Preussen, datter av den senere keiser Vilhelm I og keiserinne Augusta, født som prinsesse av Sachsen-Weimar. Paret hadde tre barn:
* Storhertug Fredrik II av Baden (1857–1928), den siste av storhertugene før det tyske monarkiet falt under novemberrevolusjonen i 1918.
* Victoria (1862–1930), dronning av Sverige, gift med Gustav V.
* Ludvig av Baden (1865–1888).

Storhertug Fredrik ble 20. september 1881 utnevnt til storkors av St. Olavs Orden.

## Referanser
Owe Jonsson

**Owe Jonsson** (født 23. november 1940 i Växjö, død 29. september 1962) var en svensk friidrettsutøver, ishockey- og bandyspiller. 

Jonsson var en fremragende sprinter som konkurrerte på distansene 100, 200 og 400 meter. Han satte svensk rekord seks ganger på 200 meter som var hans beste distanse. Han ble europamester på 200 meter under EM 1962 i Beograd med tiden 20,7 som var ny mesterskapsrekord. Mindre enn to uker senere omkom han i en tragisk bilulykke på veien mellom Växjö og Alvesta. En gate nær friidrettsanlegget i Växjö er oppkallet etter ham.

## Meritter
* EM 1962  Beograd - **gull** på 200 meter

## Eksterne lenker
* 
* Nr 208 – Owe Jonsson 1940–1962 på www.storagrabbar.se
* Swedish Athletic Page  på home.swipnet.se/~w-92028
* Profil på www.tilastopaja.org
* Swedish Championships på www.gbrathletics.com
Tilgi meg

***Tilgi meg*** er en norsk talkshow som gikk på TV3 fra 1995 til 1996. Programleder for seriens første sesong var Siv Stubsveen. Hun ble i 1996 erstattet av Christina Støp. *Tilgi meg* var et følelsesintimt talkshow der mennesker som av forskjellige årsaker hadde brutt kontakten, skulle gjenforenes og tilgi for åpent kamera. Programmet var basert på et svensk program gikk på mandagskvelder.

Premieren ble sett av 126 000. Premieren av sesong to ble sett av 153 000.

Programmet ble slaktet av tv-anmelderne.

## Referanser
Stig Pettersson

**Stig «Stickan» Pettersson** (født 26. mars 1935) er en tidligere svensk friidrettsutøver som konkurrerte i høydehopp.

Pettersson deltok i tre olympiske sommerleker med to fjerde- (1956 og 1964) og en femteplass (1960). Han vant 8 svenske mesterskap fra 1956 til 1964 og han var svensk rekordinnehaver fra 1960 til 1968. Han forbedret svenske rekorden fra 2,12 til 2,16 som er hans personbeste. Pettersson tok bronse under EM 1958 i Stockholm med høyden 2,10 bak landsmannen Richard Dahl (2,12) og Jíři Lanský og under EM 1962 i Beograd tok han sølv med et hopp på 2,13 gullet ble vunnet av Valerij Brumel (2,21). 

## EM-medaljer
* EM 1962  Beograd - sølv i høydehopp
* EM 1958  Stockholm - bronse i høydehopp

## Referanser


## Eksterne lenker
*
TV 2 Nyhetene

***TV 2 Nyhetene*** er et norsk nyhetsprogram som har gått på TV 2 siden 1992. Sendingen har siden starten blitt sendt klokken 18.30 og klokken 21.00. Tidligere hadde de også en kort nyhetssending rundt midnatt, men den falt bort da de startet TV 2 Nyhetskanalen.

21-utgaven av nyhetssendingen ble kåret til beste aktualitetsprogram (nyheter, sport og debatt) under Gullruten 2004. 

Kanalens første nyhetssending ble sendt 5. september kl. 21, på samme dag som TV 2 startet opp.

## Nyhetsopplesere

* Yvonne Fondenes (nyhetsanker)
* Siren Henschien
* Elin Ludvigsen
* Rune Kjos
* Mariel Mellingen
* Kjetil H. Dale
* Sturla Dyregrov (nyhetsanker)
* Siri Kleiven Strøm (nyhetsanker)
* Guri Solberg
* Kjetil Iden
*Selma Joner
* Fayroz Chamdid

### Tidligere nyhetsopplesere
* Connie Barr (1992–2001)
* Christine Korme
* Morten Sandøy
* Anders Magnus
* Vår Staude
* Kari Birkeland
* Siri Lill Mannes
* Odd Reidar Solem (2006–2013)
* Pål T. Jørgensen (nyhetsanker)
* Mah-Rukh Ali (nyhetsanker)
* Dyveke Buanes
* Synnøve Hjelle Halkjelsvik
* Cathrine Fossum
* Marte Lundgaard
* Øyvind Brigg
* Arill Riise

## Referanser


## Eksterne lenker
* 
* 
*  '''' på TV 2 Play
Sanktpetersfisk

**Sanktpetersfisk** (*Zeus faber*) er en fiskeart i St. Petersfisk-familien.

## Beskrivelse
Sanktpetersfisk blir opptil 90&nbsp;cm lang og 8&nbsp;kg tung. Kroppen er meget høy og sammentrykt fra sidene. Den er ofte mørkbrun eller grønnlig på farge og har en karakteristisk mørk flekk på hver side av kroppen.

## Utbredelse og habitat

Sanktpetersfisk finnes vanligvis langs kysten på dybder mellom 5–360 meter. Den lever alene, men opptrer i stimer under gytingen.
I nyere tid har arten blitt stadig mer vanlig å se i norske farvann nord til Trøndelag.

Slekten *Zeus* har én annen art, nemlig *[[Zeus capensis]]*.

## Referanser




## Litteratur
* 

## Eksterne lenker
* 
*Sanktpetersfisk hos Artsdatabanken
TV 2 Sporten

**TV 2 Sporten** er TV 2s sportsredaksjon. Redaksjonen har omtrent 80 medarbeidere, og har sitt hovedsete i Bergen. Redaksjonen er redaksjonelt ansvarlig for fjernsynskanalene TV 2 Sportskanalen og TV 2 Sport Premium, og lager også daglige sportssendinger for TV 2 og TV 2 Nyhetskanalen. Blant disse er *[[FotballXtra]]* og *[[Sportsnyhetene (TV 2)|Sportsnyhetene]]*, der sistnevnte er en del av kanalens nyhetssending *[[TV 2 Nyhetene]]*. Den har også ansvar for en flere ulike direktesendinger både på TV 2 og TV 2 Zebra, dette er i hovedsak programmer knyttet til idrettsarrangementer, med hovedvekt på fotball, håndball, ishockey og sykkel.

## Ansatte
Nåværende ankerduo i Sportsnyhetene:
*Annemarta Giske
*Ingrid Halstensen
*Simon Nitsche
*Ulrikke Wiik

Øvrige programledere i TV 2 Sporten:
*Davy Wathne
*Fin Gnatt
*Julie Strømsvåg
*Erik Thorstvedt
*Thea Olsen
*Jan-Henrik Børslid
*Jesper Mathisen
*Siri Nilminie Avlesen-Østli
*Helene Husvik
*Jon Hartvig Børrestad
*Øyvind Alsaker
*Tori Pedersen
*Christian Paasche
*Johan Kaggestad
*Dag Otto Lauritzen
*Harald Bredeli
*Ole Kristian Stoltenberg
*Bent Svele
*Marius Skjelbæk
*Simen Stamsø Møller

## Eksterne lenker
*
Orkanen Henriette

**Orkanen Henriette** var en orkan i Stillehavet. Et område med ustabilt vær omkring 400 kilometer sørøst for Acapulco i Mexico utvikla seg til den tropiske stormen Henriette 31. august 2007. Stormen beveget seg langs Mexico-kysten mot Baja California, og nådde orkanstyrke 4. september 2007. I Baja California Sur ble det igangsatt evakuering av om lag 300 mennesker da orkanen nærmet seg. Ni personer mistet livet som følge av orkanen; syv mennesker omkom i stein- og jordras i Acapulco-området forårsaket av det kraftige regnværet orkanen brakte med seg, i tillegg ble to fiskere rapportert drept utenfor Sonora-kysten.

Orkanen Henriette herjet samtidig med kategori 5-orkanen Felix. Det er første gang siden registreringene startet på slutten av 1800-tallet at to så kraftige orkaner har herjet samtidig i samme område.

## Se også
* Orkanen Felix
* Orkanen Dean
Marie Louise av Schleswig-Holstein

**Marie Louise av Schleswig-Holstein** (*Franziska Josepha Louise Augusta Marie Christina Helena*; tidligere *prinsesse Marie Louise av Schleswig-Holstein*; født 12. august 1872, død 8. desember 1956) var et medlem av den britiske kongefamilien. Hennes mormor var dronning Victoria.

Hun giftet seg i St. George's Chapel i Windsor Castle den 6. juli 1891 med prins Aribert av Anhalt (1864–1933). Etter at det raskt ble oppdaget at hennes ektemann var homoseksuell, ble ekteskapet både ulykkelig og uholdbart for hennes del. Prinsesse Marie Louise dro omsider til Canada, og da hennes mormor, dronning Victoria, fikk vite om årsaken til flukten, sendte hun Marie Louise hjem til foreldrene og fikk ordnet en skilsmisse med umiddelbar virkning i år 1900.

## Referanser


## Eksterne lenker
Tine Skolmen

**Tine Skolmen**  (født 1967) er en norsk skuespiller, sanger og programleder. 

## Biografi
Skolmen har sin musikk- og sangutdannelse fra London, der hun også var med i flere operaoppsetninger. Hun er skolert både i klassisk og jazz.

Skolmen TV-debuterte programleder i debattprogrammet *[[Tine (TV-program)|Tine]]* på TVNorge i 1996. Hun var i samme periode med i komiserien *[[Handel og vandel]]* og flere av Falsk/Mathiesens serier. I 1998 ledet hun *[[Skolmenholmen]]* sammen med sin far Jon Skolmen på TVNorges. I 2002 ble hun engasjert som programleder i NRK P2s *[[Rundt et flygel]]* sammen med Kåre Grøttum. Fra 2007 ledet hun NRK P2s *[[Musikkmassasjen]]* sammen med Jan Fredrik Heyerdahl. Hun ble senere ansatt i NRK som musikkjournalist og er programleder for P2-programmet *[[Jazzklubben]]*. Hun ble også en del av musikkredasjonen i *[[Kulturnytt (radioprogram)|Kulturnytt]]*. I tillegg til diverse sangopptredener synger hun fast med en jazzkvartett.   

På scenen har hun spilt i musikaler som *[[Sommer i Tyrol]]*, *[[Little Shop of Horrors]]* og *[[Les Misérables (musikal)|Les Misérables]]*.  

Hun er datter av skuespiller Jon Skolmen.

## Programmer på TV og radio
### TV
* 1996: *[[Tine (TV-program)|Tine]]* (TVNorge)
* 1996: *[[Handel og vandel]]* (TVNorge)
* 1998: *[[Skolmenholmen]]* (TVNorge)
* 2008–2010: *To og en iPod* (NRK1)
* 2010: *[[Festivalsommer]]* (NRK1)

### Radio
* 2002–2008 *[[Rundt et flygel]]* (NRK P2)
* 2004–2006 *[[Ukas P2-artist]]* (NRK P2)
* 2003–2008 *[[Jazz Jorda Rundt]]* (NRK P2)
* 2007–2008 *[[Musikkmassasjen]]* (NRK P2)
* 2003–2011 *[[Jazzklubben]]* (NRK P2)
* 2016– *[[Musikkmøtet]]* (NRK P2)

## Diskografi
* Raymon: *[[Raymon's Græitest &ndash; Godbiter med Raymon fra Catsrevyene]]* (1989)
* Studio 2: *[[Les Misérables som visuell konsert Fredrikstad]]* (1990)
* Tom Mathisen & Herodes Falsk: *[[Funky Fisk]]* (1994)

## Referanser


## Eksterne lenker
*
Oppfinner

En **oppfinner** er en person som finner på eller oppdager nye metoder, hjelpemidler eller anordning for å utføre en oppgave. Det hjelpemiddelet eller anordningen som blir funnet opp kalles som en fellesbetegnelse en oppfinnelse. 

Juridisk sett er en oppfinner en som har tatt et patent. Mange ting vil likevel ikke være mulig å patentere, eller er som oftest ikke patentert, men kan likevel bli betraktet som et produkt av arbeidet til en oppfinner. Eksempler er nye metoder eller produkter av kunstnerisk uttrykk og innen matematikk. Hva formelt oppfinnerskap gjelder, er når noen innenfor fagfeltet uttrykker overraskelse for hvordan den nye anordningen eller metoden virker innenfor fagområdet. 

## Kunstneriske og matematiske oppfinnelser
Et eksempel innen patentering av en kunstnerisk metode eller prosess var Yves Kleins patent på en spesiell blåfarge. Denne blåfargen er kjent som «Kleinan Blue» (kleinisk blå) eller International Klein Blue, se https://web.archive.org/web/20061029132659/http://www.international-klein-blue.com/ for et fargeeksempel. 

Metoder innen matematikken blir ofte assosiert med en spesiell person, slik som Stirlings formel blir knyttet til James Stirling. Noen matematikere mener at matematiske metoder ikke kan bli oppfunnet. De sier at slike ting eksisterer uavhengig av matematikere, slik at matematikere bare oppdager dem. I så fall er Stirling bare oppdageren av «hans» formel, og ikke oppfinneren.

## Oppfinnere
*Artikler på Wikipedia om oppfinnere

## Se også
* Patent
* Gründer
* Produktutvikling
* Industridesign

## Referanser


## Eksterne lenker
* Oppfinnernett.no
* Veiledning for oppfinnere 
* About om oppfinnelser (engelsk) 
*Kontoret for Håpløse Oppfinnelser